Veronika Valk

Veronika Valk (ka Veronika Valk-Siska; sündinud 21. novembril 1976 Tallinnas) on eesti arhitekt. Veronika Valk on Eesti Arhitektide Liidu liige alates 2001. aastast (aastatel 2004–2008 eestseisuse liige). Lisaks on Veronika Valk MTÜ Kultuurikatel juhatuse liige ning olnud tegev Tallinna Valgusfestivali korraldamisel. 2015. aastast on Valk kultuuriministeeriumi arhitektuuri- ja disaininõunik. Keskhariduse omandas Veronika Valk Tallinna 21. Keskkoolis aastatel 1991–1994 ning arhitektuurialase kõrghariduse Eesti Kunstiakadeemia arhitektuuriosakonnas aastatel 1994–2001. Aastatel 1996–1997 täiendas Veronika Valk end arhitektuuri erialal õppeasutuses Rhode Island School of Design Ameerika Ühendriikides. Aastatel 1995–1999 töötas ta arhitektuuribüroos Akvar AS, 1999–2002 arhitektuuribüroos V. ja R. Valk OÜ, 2002–2005 ühena asutajatest ja osanikest arhitektuuribüroos Kavakava OÜ. Alates 2005. aastast töötab ta Zizi&Yoyo OÜ-s arhitektina ning täidab ka juhatuse liikme kohuseid. Veronika Valgu tuntumad tööd on Rakvere keskväljaku planeering, Suure-Jaani Gümnaasiumi spordihoone, Eduard Tubina monument Tartus ning Lasva veetorni rekonstrueerimine. Neid iseloomustab hea keskkonnatunnetus, kirevad värvitoonid, mängulised lahendused ning kohaspetsiifilisus[viide?]. Lisaks projekteerimisele on Veronika Valk avaldanud üle saja arhitektuuri- ja urbanistika teemalise artikli, essee, analüüsi ja ettekande kodumaistes ja rahvusvahelistes meediaväljaannetes ning osalenud ettekannetega mitmetel konverentsidel ja näitustel. Rakvere keskosa detailplaneerimine, 2000 (kaasautorid Villem Tomiste ja Ott Kadarik) Steineri aia rekonstrueerimine Pärnus, 2001 (kaasautor Villem Tomiste) Eduard Tubina mälestusmärk Tartus, 2006 (kaasautor skulptor Aili Vahtrapuu) Suure-Jaani Gümnaasiumi spordihoone, 2005 Eesti Filmi Sihtasutuse ruumide rekonstrueerimine, 2008 (assistent Kadri Klementi) Lasva veetorni rekonstrueerimine kunstigaleriiks, 2009 (assistent Kadri Klementi) Tarvastu lasteaia sisekujundus ja territooriumi maastikuarhitektuurne lahendus, 2009 (assistent Kadri Klementi) Elamud Merirahus, 2005(–käesolevani valmimisel) Katariina kai ja Russalka vahelise maa-ala linnaplaneerimise ideevõistlus, 2000 (kaasautor Villem Tomiste); 1. preemia Mustjõe elurajooni linnaplaneerimise ideevõistlus, 2002; 3. preemia Uus Sakala arhitektuurivõistlus, 2004; üks kolmest välja valitud lahendusest Pae rekreatsiooniala planeerimise võistlus (kaasautor Kerli Raamsalu), 2005; 1. preemia Maakri kvartali arhitektuurivõistlus (kaasautorid Leena Torim, Tõnis Arjus, Eerik Kändler, Kadri Klementi), 2007; II etappi edasi jõudnud töö 2009 – Eesti Kultuurkapitali arhitektuuri sihtkapitali aastapreemia (koos Kadri Klementi, Kalle-Priit Pruudeni, Peeter Lauritsa, Kalle Tikasega; Väikeobjekti preemia – Lasva veetorn – kolhoosiaegse veetorni rekonstrueerimisel regionaalsust rõhutava minimalistliku väliskujunduse ning julge ja leidliku siseruumi lahenduse eest) 2012 – noore arhitekti preemia 2012 – stipendium "Ela ja sära" "Eesti Arhitektide Liidu liikmed, Veronika Valk". "Zizi&Yoyo OÜ, Veronika Valk CV" (PDF). Püve, Birgit (13. aprill 2005). "ELU ÜHES PÄEVAS: Veronika Valk". Eesti Ekspress. Valk, Veronika. "Suure-Jaani Sports Centre". mimoa.com. Karu, Mihkel. "New Estonian educational establishments". Estonian Art 2-2007. Elo Kiivet, "Pealelend – Veronika Valk-Siska, kultuuriministeeriumi arhitektuuri- ja disaininõunik" Sirp, 15.02.2019 (vaadatud 20.11.2020) "Kultuuriministeeriumi arhitektuuri- ja disaininõunikuks valiti Veronika Valk" Kultuuriministeeriumi pressiteade, 2. detsember 2014 (vaadatud 20.11.2020) Veronika Valk Eesti Teadusinfosüsteemis